

**Графичен редактор Paint**

    След стартиране на програмата (**Start**/(**All**)**Programs**/**Accessories**/**Paint**) на екрана се отваря основният прозорец.




    За визуализиране на лентата с инструменти от меню **View**  се избира **Tool Box**.   
    За показване на палитрата с цветове от меню **View**  се избира **Color Box**.   
  
    **Настройки за работа**   
    Размерите на работния лист се определят от меню **Image** с команда **Attributes…**



    В полетата **Width** и **Height** се задават съответно широчината и височината на работния лист.   
    Чрез радиобутоните в областта **Units** се избира мерна единица.   
    В областта **Colors** се избират цветовете за работа: **Black and white** – черно и бяло или **Colors** – цветно.  
  
    **Цветове**  
    При създаване на изображение се работи с два цвята: **основен**, с който се рисува и чертае (с левия бутон на мишката) и **допълнителен** или цвят за фон (с който се работи при използване на десния бутон на мишката).   
    Всеки цвят от палитрата може да бъде избран за основен или допълнителен цвят, съответно с левия или десния бутон на мишката.   
    В дясната част на палитрата са показани основният (на преден план) и допълнителният цвят (на заден).  
    Всеки един от 28-те цвята на палитрата може да бъде заменен с друг. Двукратното щракване върху съответния цвят предизвиква отваряне на прозорец **Edit** **Colors**, от който се избира нов цвят.



    Чрез бутон **Define Custom Colors>>** потребителят може сам да дефинира нов цвят.



    От преливащата гама се избира цвят, който се показва в полето **Color|Solid**. Наситеността може да се регулира чрез плъзгача вдясно от гамата.   
    Чрез въвеждане на интензитети (числови стойности) на цветовете в полетата **Red**, **Green** и **Blue** се образува нов цвят.   
    Новият цвят се добавя в палитрата чрез бутон **Add to Custom Colors** или **OK**.